Ray C.
Rehema Chalamila (anafahamika zaidi kwa jina lake la kisanii kama Ray C; amezaliwa Iringa, Tanzania, 15 Mei 1982) ni mwimbaji wa muziki wa R&B, dansi, afro-jazz, taarab na bongo-bhangra kutoka nchini Tanzania.
Kabla ya kujihusisha na Muziki, Ray C aliwahi kufanya kazi kama Mtangazaji wa redio ya Clouds fm ya jijini Dar es Salaam.
Mnamo mwaka 2003 alitoa Albamu yake ya kwanza iliyokwenda kwa jina la "Mapenzi Yangu".
Alianza kujulikana baada ya kutoa vibao kadhaa kama vile, Sikuhitaji, Mapenzi Yangu, Nawewe Milele, Ulinikataa na nyingine nyingi zilizompa umaarufu. Awali alikuwa mtangazaji katika redio ya East Africa kabla ya kwenda Clouds FM na hatimaye kuwa mwimbaji maarufu aliyeutingisha muziki wa Bongo Flava kati ya 2003-2009 — hadi hapo alipokuja kuingia matatani kiafya baada ya kutumia dawa za kulevya. Mwaka wa 2012, Rais wa Tanzania wakati huo, Jakaya Kikwete, alitoa msaada mkubwa wa fedha kwa ajili ya matibabu ya Ray C na baada ya huduma mwimbaji huyu alienda kumshukuru kwa msaada wake.[1][2]
Ray C ni mwimbaji maarufu aliyekumbwa na mikasa mingi ya kusikitisha, mwaka wa 2016—imeripotiwa ya kwamba Ray C amerudi tabia yake ya kutumia dawa za kulevya. Hali ambayo ilimkera sana Kikwete.[3]
Mapenzi Yangu (2003) Na Wewe Milele (2004) Sogea Sogea (2006) Touch Me (2008)
2004 Tanzania Music Awards - Msanii Bora wa kike [4] 2004 Kisima Music Awards - Msanii wa kike kutoka Uganda & Tanzania 2007 Tanzania Music Awards - Msanii Bora wa kike [5]
2006 Pearl of Africa Music Awards - Msanii bora wa kike (Tanzania)[6] 2005 Channel O Music Awards - Msanii bora Afrika ya Mashariki 2007 Pearl of Africa Music Awards - Msanii bora wa kike (Tanzania) [7] 2008 Pearl of Africa Music Awards - Msanii bora wa kike (Tanzania) [8] 2011 Tanzania Music Awards - Video bora, Wimbo bora, Wimbo bora wa Afro Pop and Wimbo bora wa kushirikishwa ('Mama Ntilie' with Gelly wa Ryme & AT)[9]
Jamii:Waliozaliwa 1982 Jamii:Watu walio hai Jamii:Wanamuziki wa Tanzania Jamii:Muziki wa kizazi kipya Jamii:Wiki Loves Women Tanzania